Gewilde TV-aktrise raak stil-stil verloof | Nuus24
Aktrise Lindie Stander (links) en haar verloofde, Lucille Koen. (Die Burger)
Jessica Simpson raak verloof
Bilson en Christensen is nie meer verloof
Model en krieketster verloof
Kaapstad – Die gewilde aktrise Lindie Stander, suster Elize in die M-Net-sepie Binnelanders, het stil-stil verloof geraak aan die vrou wat “binne vyf minute my voete onder my uitgeslaan het”.“Ek en Lucille (Koen) het mekaar ses maande gelede ontmoet. Ná net vyf minute het ek geweet sy is die vrou vir my en ná net tien minute het ek haar gesoen. Dis nou love at first sight as ek dit al ooit gesien het,” het dié gewese Pasella-aanbieder gister gesê.“Lucille is ’n wonderlike mens. Sy verstaan my. Sy aanvaar my met al my geite. Ons ontmoeting en verlowing twee maande gelede was nothing short of a miriacle.” Stander (34) en Koen (33), ’n reiskonsultant, beplan om eers oor ’n jaar te trou. Hul verlowing is ’n verhaal op sy eie.“Ek moes kastig vir ’n photo shoot na Melrose Arch toe gaan. Maar ek het toe klaar ’n ring gekoop en was van plan om Lucille ná die fotonemery te vra om te trou.“Intussen het sy presies dieselfde plan gehad, behalwe dat sy die kastige fotonemery as verskoning gebruik het om my in die hotel te kry.“Toe ek die vertrek binnestap, was daar geen mens in sig nie, net ’n yslike bos rooi rose met die allerpragtigste briefie by. Ek het aan die tjank gegaan en het gevoel hoe sy haar arms van agter om my sit.“Toe gaan sy op haar knie en vra my om te trou. Ek sê toe vir haar sy moet net daar op haar knie bly, want ék wil háár vra om te trou. Gelukkig het ons albei ons ringe by ons gehad. Dit was great!” Volg Nuus24 op Twitter* Lindie deel 'n paar van haar lewensreëls. Kliek hier.
Lees meer oor: verlowings | bekendes VOLGENDE OP NUUS24X